Μιλγουόκι

Το Μιλγουόκι ή Μιλγουώκι (αγγλικά: Milwaukee‎‎) είναι η μεγαλύτερη πόλη στην αμερικανική πολιτεία Ουισκόνσιν, 28η πιο πολυπληθής πόλη των ΗΠΑ και 39η πιο πολυπληθής περιοχή των ΗΠΑ. Είναι έδρα της κομητείας Μιλγουόκι και είναι κτισμένη στη δυτική όχθη της λίμνης Μίσιγκαν. Σύμφωνα με την απογραφή του 2010, η πόλη του Μιλγουόκι έχει πληθυσμό 594.833 κατοικών. Επίσης, το Μιλγουόκι είναι πολιτιστικό και οικονομικό κέντρο της Μητροπολιτικής περιοχής του Μιλγουόκι, που περιλαμβάνει επίσης τις πόλεις Ρασίν και Γουκίσα, η οποία έχει πληθυσμό 1.751.316 όσον αφορά στο 2010. Το Μιλγουόκι επίσης είναι ευρύτερο κέντρο μιας περιοχής που περιλαμβάνει επτά κομητείες με εκτιμώμενο πληθυσμό 2.014.032 το 2008. Ιστορία Οι πρώτοι Ευρωπαίοι που διήλθαν από την περιοχή ήταν Γάλλοι ιεραπόστολοι και οι έμποροι γούνας. Το 1818, ο Γαλλοκαναδός εξερευνητής Σόλομον Τζούνο εγκαταστάθηκε στην περιοχή, και το 1846 η πόλη του Τζούνο ενώθηκε με τις δύο γειτονικές πόλεις για να σχηματιστεί η πόλη του Μιλγουώκι. Ένας μεγάλος αριθμός Γερμανών και άλλων μεταναστών συνέβαλε στην αύξηση του πληθυσμού της πόλης κατά τη διάρκεια της δεκαετίας του 1840 και των επόμενων δεκαετιών. Οικονομία Κάποτε γνωστό σχεδόν αποκλειστικά για τη ζυθοποιία και τη μεταποιητική βιομηχανία, η εικόνα του Μιλγουόκι άλλαξε με την πτώση της βιομηχανίας στο μεγαλύτερο μέρος των ΗΠΑ. Τις τελευταίες δεκαετίες έχουν κατασκευαστεί νέες υποδομές στην πόλη όπως το Μιλγουόκι Ρίβεργουοκ, το Φροντίερ Ερλάινς Σέντερ (Frontier Airlines Center), το Μίλερ Παρκ, το μουσείο Πιερ Ουισκόνσιν, το Μουσείο Τέχνης του Μιλγουόκι επεκτάθηκε και ανακαινίστηκε η έδρα της ομάδας Μιλγουόκι Πάνθερς, η U.S. Cellular Arena. Επιπλέον, πολλοί νέοι ουρανοξύστες και διαμερίσματα έχουν κατασκευαστεί στις γειτονιές κοντά στη λίμνη και στις όχθες των ποταμών. Παραπομπές Εξωτερικοί σύνδεσμοι